نديم الجميل (باللبناني: نديم لچميّل) (اتولد يوم 1 مايو 1982) هو ابن رئيس لبنان اللى كان قبل كده بشير الجميل وعضو قيادي فى حزب الكتايب اللبنانيه اللى اسسه جده بيار الجميل فى 1936. نديم كافح ضد الاحتلال السوري للبنان من ساعة ما كان لسة فى الكلية واتوجت ب ثورة الأرز، واللي كان متصدرها. نديم الجميل اتولد فى بكفيا بجبل لبنان فى 1 مايو 1982، والدته تبقى صولانج توتنجي (صولانج الجميل) ووالده هو بشير الجميل. نديم هو الاخ الأصغر لأختين همّا يمنى الجميل (ولدت فى 1980) ومايا (ولدت 1978) اللى اتقتلت فى عملية كانت بتستهدف بشير الجميل اصلا لما كان عندها 18 شهر بتفخيخ عربيته. والد نديم الجميل، بشير الجميل، كان قائد مسيحي بارز ورئيس منتخب فى 1982. بشير الجميل اتقتل فى 14 سبتمبر 1982 بعد 21 يوم من انتخابه رئيس، كان نديم ساعتها عنده اربع شهور. فى سنة 1989 نديم الجميل ساب لبنان هو وعيلته وراح على فرنسا وكمل هناك المدرسة وبعدها درس حقوق واتخرج من جامعة Pantheon-Assas Paris II University سنة 2004.